Hesabatla tanış olanda bəlli olur ki, burada ombudsmanın ona verilmiş olan səlahiyyətlər çərçivəsində fəaliyyətindən daha çox ayrı-ayrı sahələrlə bağlı xatırlamalar var, ayrı-ayrı dövlət orqanlarının, qurumlarının həyata keçirmiş olduğu işlər var və bu işlərin fonunda ona edilmiş müraciətlərin epi-zodik şəkildə bir statistikası var, lakin konkret nəticələr yox-dur. Çox arzulayardım ki, hörmətli millət vəkillərinin dediyi kimi, burada insan hüquq və azadlıqlarının bütün sahələri ilə bağlı edilmiş müraciətlər və edilməmiş müraciətlər əksini tapsın. Yəni ombudsmanın özünün təşəbbüsü ilə bu və ya digər sahələrdə aşkarlanma faktlarının üzə çıxarılmasına münasibətin ifadə olunması, məncə, prosesin gedişinə müsbət təsir göstərərdi və bu, fəaliyyətin çox orijinal bir tərəfi olardı. Təəssüf ki, hesabatda bunlar görünmür və görünmürsə, deməli, olmayıb.